**Iepirkuma "Valsts kases ePakalpojumu sistēmu lietojamības izpēte" VK/2017/06 komisijas sēdes**

protokols

Rīgā

|  |  |  |  |
| --- | --- | --- | --- |
| 2017. gada 30. oktobrī plkst. 14.00 |  | Nr. | 9 |

|  |  |
| --- | --- |
| Sēdi vada: |  |
|  |  |
| Klientu apkalpošanas un pakalpojumu attīstības departamenta direktors | M. Prikulis |
|  |  |
| Piedalās: |  |
|  |  |
| Klientu apkalpošanas un pakalpojumu attīstības departamenta Pakalpojumu attīstības daļas vadītāja | I. Cunska |
| Informātikas departamenta Informācijas tehnoloģiju attīstības daļas vecākā eksperte | L. Meļihova |
| Pārskatu departamenta vecākā eksperte | S. Krūmiņa-Pēkšena |
| Juridiskā departamenta direktora vietnieks | R. Zariņš |
| Infrastruktūras apsaimniekošanas departamenta vecākā eksperte | D. Klints |
|  |  |
| Protokolē: |  |
|  |  |
| Infrastruktūras apsaimniekošanas departamenta vecākā eksperte | D. Klints |

***Darba kārtībā:***

1. Pretendenta SIA “Agile&Co” 2017. gada 24. oktobra vēstules Nr. 2-10-2017 izskatīšana:

SIA “Agile&Co” vēstulē norāda, ka SIA „Agile&Co” strādā tirgū kopš 2008.gada. Uzņēmums radās laikā, kad Latvijā bija finanšu krīze, un bija nepieciešams ātri, precīzi un kvalitatīvi izdarīt darbus, bieži saņemot samaksu, kas bija būtiski zemāka kā citiem tirgus dalībniekiem. Tas bija iespējams tikai tāpēc, ka uzņēmums no savas dibināšanas tiek veidots kā lean uzņēmums. Lean filozofija ir ietverta uzņēmuma nosaukumā, ikdienas darba vietā (tīra galda politika), piegādēs (jebkura lieta ir atrodama 10 sekunžu laikā), piegādes disciplīnā, izmantotajās sagatavēs un finanšu rādītājos - nemainīgi visus iepriekšējos gadus pēc kārtas.

SIA “Agile&Co” nav informācijas, lai novērtētu, kāpēc citiem piegādātājiem piedāvājuma cena bija būtiski augstāka, tomēr, veidojot piedāvājumu, SIA “Agile&Co” stingri pieņēma, ka Pasūtītājs sadarbosies ar Izpildītāju, lai iegūtu kvalitatīvu un praktiski izmantojamu gala rezultātu. Piemēram, izvērtējot prasības, SIA “Agile&Co” pieņema, ka Pasūtītāja rīcībā ir automatizēto rīku, piemēram, Google Analitics statistiskā informācija vai arī Pasūtītājs atļaus šādu informāciju uzkrāt lietojamības nodrošināšanai. Tāpat SIA “Agile&Co” pieņēma, ka Pasūtītājs ir veicis vai ļaus SIA “Agile&Co” uzstādīt lietotāju darbību analīzes rīkus (heat map, scroll map, list reports utt). SIA “Agile&Co” pieņem, ka Pasūtītājs ir gatavs izmantot lietotāju preferenšu analīzi, izmantojot ad-hoc e-aptaujas konkrētu lietojamības jautājumu uzdošanai un nepastarpinātai atrisināšanai. SIA “Agile&Co” pieredze rāda, ka efektīva automatizēto rīku izmantošana būtiski ietekmē nepieciešamo darba apjomu, kas citādi būtu jāveic manuāli, pie tam, pretēji atsevišķu cilvēku viedoklim, šādu rīku izmantošana būtiski palielina secinājumu kvalitāti, līdz ar to arī kopējo darba kvalitāti. Papildus SIA “Agile&Co” novērtē, ka tiek prasītas līdz 60 intervijas. Atkarībā no detalizētas plānošanas un saskaņošanas ar klientu intervijas var tikt veiktas dažādos veidos - kā strukturētas, kā padziļinātas, kā darbības novērošanas u.c, SIA “Agile&Co” nezina, kāda veida intervijas būs visvairāk piemērotas katra uzdevuma veikšanai, tomēr SIA “Agile&Co” konstatēja, ka nav prasīts veidot pilnus interviju transkripcijas, bet atskaiti. Iespējams citi piedāvātāji nav to ņēmuši vērā, tā palielinot projekta piegādei paredzētos resursus ar darbībām, kas iespējams nepievieno vērtību. Aprēķinātā darbietilpība, ņemot vērā gan pieredzi, gan prasītos darbus, atbilst SIA “Agile&Co” sapratnei par to, kas ir jāizdara, lai sasniegtu iepirkuma mērķi.

SIA “Agile & CO” vēstulē atzīst, ka sagatavotais piedāvājums Valsts kasei tika veidots, apzināti samazinot uzņēmuma peļņu, lai SIA “Agile & CO” kļūtu interesanti Pasūtītājam un konkurētspējīgi ar jebkuru iespējamo potenciālo pakalpojumu sniedzēju, jo uzskata Valsts kasi par savu iespējamo stratēģisku nākotnes klientu, kuram spēs pierādīt savas spējas gan šajā, gan citos projektos, tomēr SIA “Agile & CO” apliecina, ka piedāvājums nav veidots, mākslīgi samazinot kādu no izmaksu pozīcijām. SIA “Agile & CO” apliecina, ka līguma slēgšanas gadījumā piedāvātā līguma summa neietekmēs pakalpojuma kvalitāti un SIA „Agile&Co” izpildīs līguma nosacījumus saskaņā ar iepirkuma prasībām.

1. Lēmuma par iepirkuma piedāvājuma izvēli un iespējamu iepirkuma līguma slēgšanas tiesību piešķiršanu pieņemšana.
2. Pretendenta SIA “Agile & CO” nomaksāto nodokļu pārbaude piedāvājumu iesniegšanas termiņa pēdējā dienā (09.10.2017.) un dienā, kad pieņemts lēmums par iespējamu līguma slēgšanas tiesību piešķiršanu (30.10.2017.), kā arī maksātnespējas pārbaude Elektronisko iepirkumu sistēmā E-izziņas.
3. Lēmuma par iepirkuma rezultātiem pieņemšana.
4. Atbildīgā darbinieka par līguma slēgšanu noteikšana.
5. Atbildīgā darbinieka par līguma izpildes uzraudzību noteikšana.
6. Informācijas par iepirkuma rezultātiem nosūtīšana pretendentiem.
7. Lēmuma par iepirkuma rezultātiem nosūtīšana publicēšanai Valsts kases tīmekļvietnē.
8. Noslēgtā iepirkuma līguma nosūtīšana publicēšanai Valsts kases tīmekļvietnē.
9. Informatīva paziņojuma par noslēgto līgumu publicēšana Iepirkumu uzraudzības biroja tīmekļvietnē.

***Nolemj (vienbalsīgi):***

1. Izvērtējot pretendenta SIA “Agile & CO” 2017. gada 24. oktobra vēstulē Nr. 2-10-2017 sniegtos skaidrojumus par būtiskiem piedāvājuma nosacījumiem, argumentus par ievērojami zemākas finanšu piedāvājuma kopējās summas veidošanos, salīdzinot ar citiem pretendentiem, uzskatīt par pamatotiem.
2. Pieņemt zināšanai pretendenta SIA “Agile & CO” 2017. gada 24. oktobra vēstulē Nr. 2-10-2017 norādīto, SIA “Agile & CO” apliecina, ka līguma slēgšanas gadījumā piedāvātā līguma summa neietekmēs pakalpojuma kvalitāti un SIA „Agile&Co” izpildīs līguma nosacījumus saskaņā ar iepirkuma prasībām.
3. Saskaņā ar iepirkuma nolikuma 11.4. apakšpunktu izvēlēties pretendenta SIA “Agile & CO” piedāvājumu, kas saskaņā ar Publisko iepirkumu likuma 51. panta ceturto daļu ir saimnieciski visizdevīgākais piedāvājums ar vienīgo vērtējuma kritēriju - viszemāko cenu un atbilst iepirkuma nolikuma prasībām, un piešķirt iepirkuma līguma slēgšanas tiesības pretendentam SIA “Agile & CO” (10 500,00 EUR bez PVN).
4. Tā kā iepirkuma komisija Elektronisko iepirkumu sistēmā E-izziņas pārliecinājās, ka pretendentam SIA “Agile & CO” piedāvājumu iesniegšanas termiņa pēdējā dienā (09.10.2017.) un dienā, kad pieņemts lēmums par iespējamu līguma slēgšanas tiesību piešķiršanu (30.10.2017.), nav nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā kādā no valstīm pārsniedz 150 EUR, ka nav ierakstu par pretendenta SIA “Agile & CO” maksātnespējas procesiem, likvidācijas procesu vai apturētu saimniecisko darbību, tad pretendenta SIA “OptiCom” piedāvājums atbilst iepirkuma nolikumā norādītajām pretendentu atlases prasībām (nolikuma 7. punkts “Pretendentu atlases prasības, iesniedzamie pretendentu atlases dokumenti un pārbaudāmās ziņas”), un iepirkuma komisija nolemj noslēgt līgumu ar pretendentu SIA “Agile & CO” par kopējo summu 10 500,00 EUR (bez PVN).
5. Atbildīgo par līguma slēgšanu noteikt Klientu apkalpošanas un pakalpojumu attīstības departamenta direktoru ***M. Prikuli.***
6. Atbildīgo par līguma izpildes uzraudzību noteikt Klientu apkalpošanas un pakalpojumu attīstības departamenta direktoru ***M. Prikuli.***
7. Infrastruktūras apsaimniekošanas departamenta vecākajai ekspertei ***D. Klintij*** *līdz 2017. gada 1. novembrim* sagatavot un nosūtīt vēstuli pretendentam SIA “UX LAB”, SIA “CSE COE”, SIA “CUBE Systems”, SIA “Corporate Consulting”, SIA “CatchSmart” un SIA “Agile&Co” par iepirkuma rezultātiem.
8. Infrastruktūras apsaimniekošanas departamenta vecākajai ekspertei ***D. Klintij*** *līdz 2017. gada 1. novembrim* nosūtīt lēmumu par iepirkuma rezultātiem Birojam publicēšanai Valsts kases tīmekļvietnes [www.kase.gov.lv](http://www.kase.gov.lv) / sadaļā “Publiskie iepirkumi”.
9. Infrastruktūras apsaimniekošanas departamenta vecākajai ekspertei ***D. Klintij*** nosūtīt iepirkuma līguma tekstu Birojam publicēšanai Valsts kases tīmekļvietnes [www.kase.gov.lv/](http://www.kase.gov.lv/) sadaļā “Publiskie iepirkumi” *10 darbdienu laikā pēc tam, kad stājas spēkā iepirkuma līgums.*
10. Infrastruktūras apsaimniekošanas departamenta vecākajai ekspertei ***D. Klintij*** publicēt *Informatīvu paziņojumu par noslēgto līgumu* Iepirkumu uzraudzības biroja tīmekļvietnes [www.iub.gov.lv/](http://www.iub.gov.lv/) sadaļā “Publikāciju vadības sistēma” *10 darbdienu laikā pēc tam, kad noslēgts iepirkuma līgums.*

Sēdi beidz plkst. 15.00.

Pielikumā: 1. SIA “Agile&Co” 2017. gada 24. oktobra vēstule Nr. 2-10-2017 uz 2 lp.

2. Izdruka no Elektronisko iepirkuma sistēmas E-izziņas par nodokļu nomaksas statusu par piedāvājumu iesniegšanas termiņa pēdējo dienu (09.10.2017.) uz 3 lp.

3. Izdruka no Elektronisko iepirkuma sistēmas E-izziņas dienā, kad pieņemts lēmums par iespējamu līguma slēgšanas tiesību piešķiršanu (30.10.2017.), uz 4 lp.

|  |  |  |
| --- | --- | --- |
| Sēdi vadīja |  | M. Prikulis |
| Piedalījās |  | I. Cunska |
|  |  | L. Meļihova |
|  |  | S. Krūmiņa-Pēkšena |
|  |  | R. Zariņš |
| Protokolēja |  | D. Klints |